als_Latn dik_Latn sag_Latn
Peter Sunde, që është njëri nga bashkëthemeluesit e Pirate Bay, është tani njëri nga personat që përmendet më së tepërmi politikisht në krahasim me personat e tjerë që kishin marrë pjesë në nisjen e faqes së famshme për shkarkim të përmbajtjes.
Si ish- zëdhënës i faqes së torrentëve, ai ishte një anëtar i hershëm i Piratebyran të Suedisë dhe për momentin është pjesë e Parlamentit Evropian si anëtar i Partisë së Piratëve të Suedisë. Kështu që mund të mos jetë befasi që ai është një besimtar i veprimeve politike.
Në një intervistë me Wired UK, Sunde tha që teknologjia pa ndryshim të politikës është “pak e neveritshme”. Në intervistë, Sunde shprehet kundër arrogancës së atyre që shikojnë për evolucion të teknologjisë në vend të revolucionit politik.
“Nganjëherë ju duhet të siguroheni që politikat janë në linjë me atë që njerëzit duan.” Ai tregon në intervistën e tij se si thyerja e rregullave nuk zgjidhet me kodimin e skedarëve. “Ju në fakt keni nevojë të shkoni diku dhe të votoni dhe të siguroheni që nuk keni thyer rregulla,” thotë ai.
Për Sunde duket që teknologjia mund t’iu shërbejë çështjeve politike nëse përdoren siç duhet. Ai tashmë ka folur kundër përpjekjeve për mbikëqyrje të NSA-së, duke e kombinuar me planet për një aplikacion për dërgim të porosive të koduara, të njohur si Hemlis.
Ai po ashtu është shprehur që Pirate Bay nuk është ku duhet të jetë për të garuar me shërbimet si Spotify dhe Netflix, shërbime të cilat ai i sheh si të mira, por të centralizuara në një rrugë që i lë ato si të dyshimta për veprimtaritë e NSA-së.
(Herë të lexuara: 211)
als_Latn als_Latn als_Latn als_Latn als_Latn als_Latn als_Latn